**Josef Kořenář** (s. 31. tammikuuta 1998 Pelhřimov, Tšekki) on tšekkiläinen jääkiekkomaalivahti, joka pelaa NHL-seura Arizona Coyotesin organisaatiossa. Hän pelannee lähinnä AHL-joukkue Tucson Roadrunnersissa.

Ura
---

### Seuraura

Kořenář on TJ Humpolecin kasvatti. Hän siirtyi juniorina sittemmin HC Dukla Jihlavaan. Kaudella 2013–2014 Kořenářilla oli eniten nollapelejä (8) Tšekin C-nuorten sarjassa. Lincoln Stars varasi hänet 43. pelaajana USHL:n varaustilaisuudessa 2016. Kořenář siirtyi joukkueeseen kaudeksi 2016–2017 ja torjui 32 runkosarjaottelussa kaksi nollapeliä.

Heinäkuussa 2017 NHL-varaamaton Kořenář teki kolmivuotisen tulokassopimuksen San Jose Sharksin kanssa. Pian tämän jälkeen seura lainasi hänet kaudeksi 2017–2018 kasvattajaseuransa Dukla Jihlavan joukkueeseen, joka nousi edellisenä keväänä Extraligaan. Samassa kuussa Jihlava lainasi Kořenářin kuitenkin edelleen sarjatasoa alemmas 1. česká hokejová ligassa pelaavan HC Benátky nad Jizeroun joukkueeseen, kun hän jäi Jihlavassa aluksi kolmosmaalivahdiksi Lars Voldenille ja Jakub Škarekille. Kořenář pelasi 1. ligassa 22 runkosarjaottelua torjuen 18 voittoa ja yhden nollapelin.

Tammikuussa 2018 Kořenář nousi Jihlavan kokoonpanoon. Hän teki Extraliga-debyyttinsä 19. tammikuuta 2018 HC Sparta Prahaa vastaan. Kořenář vaihdettiin joukkueensa maalille Lars Voldenin tilalle noin ottelun puolivälissä ajassa 28.24, kun Sparta siirtyi ottelussa 0–4-johtoon. Kořenář torjui ottelussa 12 kertaa, eikä päästänyt maaliakaan. Sparta voitti ottelun lopulta kuitenkin lukemin 2–4. Ensimmäisen Extraliga-ottelunsa aloittavana maalivahtina hän pelasi 23. tammikuuta 2018 vieraissa HC Litvínovia vastaan. Kořenář torjui Jihlavan 1–3-voittoon päättyneessä ottelussa 26 kertaa. Ensimmäisen nollapelinsä hän torjui 2. helmikuuta 2018 HC Kometa Brnoa vastaan, kun Kořenář torjui Jihlavan 2–0-voittoon päättyneessä ottelussa 32 kertaa. Loppukaudella hän jakoi varsin tasaisesti torjuntavastuuta sekä Lars Voldenin että Jakub Škarekin kanssa. Kořenář pelasi Jihlavassa kauden aikana kaikkiaan yhdeksän runkosarja, neljä playout- ja yhdeksän karsintasarjan ottelua.

Syksyn 2018 harjoitusleirin päätteeksi San Jose Sharks lähetti Kořenářin AHL-joukkue San Jose Barracudan vahvuuteen. Hän pelasi siellä kokonaan kauden 2018–2019, jolloin Kořenář jakoi joukkueen torjuntavastuun tasaisesti Antoine Bibeaun kanssa. Hän pelasi 34 runkosarjaottelua torjuen neljä nollapeliä sekä neljä playoff-ottelua. Kořenář pelasi kauden aikana myös AHL:n tähdistöottelussa. Huhtikuussa 2019 hänet kutsuttiin kahdesti Sharksin NHL-joukkueen harjoitusvahvuuteen loukkaantumisten varalta, mutta Kořenář ei kuitenkaan pukenut yhteenkään otteluun. Myös kauden 2019–2020 Kořenář pelasi kokonaan farmijoukkue Barracudassa, jossa hän pelasi suurimman osan kauden otteluista. Elokuussa 2020 Sharks lainasi Kořenářin toistaiseksi voimassa olevalla sopimuksella kotimaahansa Extraliga-joukkue HC Třineciin. Hän pelasi siellä 11 ottelua ennen paluutaan Pohjois-Amerikkaan. Tammikuun 2021 harjoitusleirin päätteeksi Sharks lähetti Kořenářin San Jose Barracudan AHL-joukkueeseen.

Heinäkuussa 2021 Korenár teki Sharksin kanssa yksivuotisen jatkosopimuksen.

Myöhemmin samassa kuussa Sharks kauppasi Korenarin Arizona Coyotesiin vaihdossa Adin Hilliin.

### Maajoukkueura

Kořenář pelasi alle 20-vuotiaiden MM-kilpailuissa vuonna 2016. Valmennus valitsi hänet Tšekin turnauksen yhdeksi kolmesta parhaasta pelaajasta. Kořenář valittiin myös Suomea vastaan pelatun puolivälieräottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2016, jolloin Kořenář toimi Tšekin selkeänä ykkösmaalivahtina ja aloitti jokaisen ottelun. Valmennus valitsi hänet joukkueensa turnauksen yhdeksi kolmesta parhaasta pelaajasta. Kořenář valittiin myös sekä Kanadaa että Slovakiaa vastaan pelatun alkulohkon ottelun päätteeksi Tšekin ottelun parhaaksi pelaajaksi.

Kořenář pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän jakoi Tšekin torjuntavastuun Adam Brizgalan kanssa. Kořenář pelasi myös alle 19-vuotiaiden World Junior A Challengessa vuonna 2015, jolloin hän jakoi Tšekin torjuntavastuun Dominik Grohin kanssa. Kořenář edusti myös Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2015, jolloin hän voitti hopeaa. Yhteensä Kořenář on pelannut 13 nuorten ja 34 poikien maaottelua.

Tilastot
--------


|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2016–2017 | Lincoln Stars | USHL | 32 | 14 | 11 | 0 | 1783 | 66 | 2 | 2.22 | 92,5 | – | – | – | – | – | – | – | – |
| 2017–2018 | HC Dukla Jihlava | ČEL | 9 | 4 | 5 | 0 | 494 | 18 | 1 | 2.19 | 92,0 | – | – | – | – | – | – | – | – |
|  | HC Benátky nad Jizerou | Tšekki I | 22 | 18 | 4 | 0 | 1151 | 66 | 1 | 3.44 | 90,8 | – | – | – | – | – | – | – | – |
| 2018–2019 | San Jose Barracuda | AHL | 34 | 23 | 8 | 2 | 1987 | 84 | 4 | 2.54 | 91,1 | 4 | 1 | 3 | 226 | 13 | 0 | 3.45 | 89,8 |
| 2019–2020 | San Jose Barracuda | AHL | 33 | 12 | 16 | 7 | 1874 | 97 | 2 | 3.11 | 89,1 | – | – | – | – | – | – | – | – |
| 2020–2021 | HC Třinec | ČEL | 11 | 8 | 2 | 0 | 663 | 27 | 1 | 2.44 | 90,5 | – | – | – | – | – | – | – | – |
|  | San Jose Sharks | NHL | 10 | 3 | 5 | 0 | 663 | 26 | 0 | 3.17 | 89,9 | – | – | – | – | – | – | – | – |
|  | San Jose Barracuda | AHL | 8 | 5 | 1 | 2 | 485 | 26 | 0 | 3.22 | 89,8 | – | – | – | – | – | – | – | – |
| 2021-2022 | Tucson Roadrunners | AHL | 22 | 3 | 13 | 2 | 1049 | 78 | 0 | 4.46 | 85,5 | – | – | – | – | – | – | – | – |
|  | Arizona Coyotes | NHL | 2 | 0 | 0 | 0 | 70 | 3 | 0 | 2.56 | 91,4 | – | – | – | – | – | – | – | – |
|  | Rapid City Rush | ECHL | 2 | 2 | 0 | 0 | 120 | 3 | 0 | 1.50 | 95,7 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2016 | U18 | 5 | 1 | 4 | 287 | 18 | 0 | 3.97 | 88,1 |
| 2018 | JMM | 6 | 3 | 1 | 267 | 20 | 0 | 4.49 | 87,9 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Josef Kořenář**.
* Josef Kořenář The Internet Hockey Databasessa (englanniksi)
* Josef Kořenář Eurohockey-sivustolla (englanniksi)
* Josef Kořenář *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Josef Kořenář *Elite Prospects*. Everysport Media Group AB.  (englanniksi)
2. 1 2  Josef Kořenář The Internet Hockey Databasessa (englanniksi)
3. ↑  Sharks Sign Goaltender Josef Korenar to Entry-Level Contract *nhl.com/sharks*.  13.7.2017. SAN JOSE, CA:  San Jose Sharks. Viitattu 15.1.2019. (englanniksi)
4. ↑  Tuominen, Pasi: NHL:ssä putkahti 15 uutta pelaajasopimusta *MTVuutiset.fi*.  14.7.2017. Telia Company AB. Viitattu 15.1.2019.
5. ↑  Drla, Zdeněk: Skvěle! Gólman Josef Kořenář si vybojoval smlouvu v NHL! *hcdukla.cz*.  14.7.2017. HC Dukla Jihlava, s.r.o. Viitattu 15.1.2019. (tšekiksi)
6. ↑  Hedbavný, Marek: S Ústím trénují Volf nebo Musliu. Kořenář může pomoci i Benátkám *Hokej.cz*. BPA sport marketing a.s. ve spolupráci s eSports.cz, s.r.o. Viitattu 15.1.2019. (tšekiksi)
7. 1 2  Josef Kořenář Eurohockey-sivustolla (englanniksi)
8. ↑  On-line: HC Dukla Jihlava - HC Sparta Praha, 19.01.2018 *Hokej.cz*.  19.1.2018. BPA sport marketing a.s. ve spolupráci s eSports.cz, s.r.o. Viitattu 15.1.2019. (tšekiksi)
9. ↑  HC Dukla Jihlava - HC Sparta Praha, 19.01.2018 *Hokej.cz*.  19.1.2018. BPA sport marketing a.s. ve spolupráci s eSports.cz, s.r.o. Viitattu 15.1.2019. (tšekiksi)
10. ↑  HC VERVA Litvínov - HC Dukla Jihlava, 23.01.2018 *Hokej.cz*.  23.1.2018. BPA sport marketing a.s. ve spolupráci s eSports.cz, s.r.o. Viitattu 15.1.2019. (tšekiksi)
11. ↑  HC Dukla Jihlava - HC Kometa Brno, 02.02.2018 *Hokej.cz*.  2.2.2018. BPA sport marketing a.s. ve spolupráci s eSports.cz, s.r.o. Viitattu 15.1.2019. (tšekiksi)
12. ↑  Sharks Reduce Training Camp Roster By 16 Players *nhl.com/sharks*.  20.9.2018. SAN JOSE, CA:  San Jose Sharks. Viitattu 15.1.2019. (englanniksi)
13. ↑  Josef Korenar Stats, Profile, Bio, Analysis and More *sportsforecaster.com*. XML Team Solutions, LLC. Viitattu 26.8.2020. (englanniksi)[vanhentunut linkki]
14. ↑  Brankář Josef Kořenář Ocelářem *hcocelari.cz*.  26.8.2020. HOCKEY CLUB OCELÁŘI TŘINEC a.s. Viitattu 26.8.2020. (tšekiksi)
15. ↑  Lahtinen, Miikka: San Jose Sharks tiedottaa: lähettänyt jo kuusi pelaajaansa lainalle – kaksi Suomeen *nhlsuomi.com*.  1.9.2020. Nordic Sport Media. Viitattu 31.10.2020.
16. ↑  Sharks Reduce Training Camp Roster By Seven Players *nhl.com/sharks*.  12.1.2021. SAN JOSE, CA:  San Jose Sharks. Viitattu 12.1.2021. (englanniksi)
17. ↑
18. ↑
19. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  5.1.2018. IIHF.  Arkistoitu 6.1.2018. Viitattu 15.1.2019. (englanniksi)
20. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  24.4.2016. IIHF. Viitattu 15.1.2019. (englanniksi)
21. ↑  Josef Kořenář *Hokej.cz*. BPA sport marketing a.s. ve spolupráci s eSports.cz, s.r.o. Viitattu 15.1.2019. (tšekiksi)